section_heading: Igra
paragraph_text: Dva ili tri polja na ploči obojena su istom bojom. Ako jedan igrač posjeduje sve posjede s istom bojom, oni postaju vredniji i na tim posjedima može graditi kuće, a kasnije i hotel. Ako ne, može se mijenjati s drugim igračima ako oni to žele. To je stvar trgovanja, jer ponekad igrači ne žele da drugi igrač kompletira posjede kako ne bi morao plaćati višestruko veće iznose ako stane na njih. Naravno da igrač može povući i taktički potez, tako što će osloboditi plaćanja onog igrača koji će mu te kartice predati ili dati u zamjenu.